Midweek 7 Februarie 2018 | NG Nelspruit Suid
Teks: Eksodus 3 & Johannes 8:58
Tema: Ek is
Boodskap: Kom ek begin sommer deur vir jou te vra: "Wie is jy?" Jy sal baie lank kan praat oor die onderwerp, sommige sal nie veel te sê hê nie, want hulle weet nie regtig wie hulle is nie. As jy iemand se naam hoor, dan kan jy vir my waarskynlik baie vertel oor daardie person. Dus kan ons die afleiding maak dat daar baie in 'n naam vasgevat is. Sommige ouers gee vir hulle kinders name met besondere betekenis, met die hoop dat hulle daardie betekenisvolle naam gestand sal doen.
In Eksodus 3:14 kom gee God vir ons die eerste keer in die Bybel Sy naam as Hy vir Moses sê "Ek is". God gee vir Moses die opdrag op die Israeliete te gaan verlos uit Egipte, maar Hy moet vir hulle sê "Ek is" het hom gestuur. As ons mooi na die naam kyk dan beteken dit "volledig" of "om te wees". Dit sê vir ons dat God volledig is. Hy is gister en vandag en more dieselfde. Hy verander nie met tyd soos ons nie. Die belangrike is dat Hy ook vir jou sal wees. Hy sal vir jou wees wat jy nodig het.
Hy was vir Israel 'n wolkkolom, 'n vuurkolom en voorsiener van kos en water in die woestyn. Hy is die voorsiener van die Verlosser Jesus Christus vir jou. Hy is alles vir jou. Hy is genoeg vir jou. Hy wil graag vir jou wees wat jy nodig het sodat Hy verheerlik word deur jou lewe. Hy is!
Gebed: Vader dankie dat U volledig is, dat U genoeg is vir my en dat U vir my sal wees wat ek nodig het. Amen
Daar sal daar vanaf Sondag elke week Kinder en Kleuterkerk sal wees. Ons sal ook die "Ek is" – reeks volg.
Iets vir fietsryers
NG Middelburg-Suid loods 'n projek om fondse in te samel vir Uitreike. Dalk is JY lus om deel te neem?